కుందా సత్యనారాయణ

కుందా సత్యనారాయణ తెలంగాణ రాష్ట్రానికి చెందిన పారిశ్రామికవేత్త. ఆయన యాదాద్రి పుణ్యక్షేత్రంకి సమీపంలోని సురేంద్రపురి కుందా సత్యనారాయణ కళాధామం సృష్టికర్త.

జననం
కుందా సత్యనారాయణ 15 జూన్‌ 1938లో తెలంగాణ రాష్ట్రం, ఖమ్మం జిల్లా, చింతకాని మండలం, బస్వాపురం గ్రామంలో జన్మించాడు.

సురేంద్రపురి నిర్మాణం
కుందా సత్యనారాయణకు ముగ్గురు కుమారులు, ఒక కుమార్తె ఉన్నారు. ఆయన మూడో కుమారుడు సురేంద్రబాబు 1991లో మరణించాడు. ఆయన జ్ఞాపకార్థం 1998లో యాదాద్రి భువనగిరి జిల్లా భువనగిరి మండలం వడాయిగూడెం గ్రామ పంచాయతీ పరిధిలో 18 ఎకరాల స్థలం కొని ఆ ప్రాంతానికి సురేంద్రపురి ప్రాంగణంగా నామకరణం చేసి కాశీ నుంచి కన్యాకుమారి వరకు గల ఆలయాలన్నింటినీ ఒకే ప్రదేశంలో నిర్మించాడు. అక్టోబర్ 2008 లో ఈ ప్రాంగణానికి సందర్శకులను అనుమతించినప్పటికినీ, జనవరి 2009 లో పనులు పూర్తి చేసి ఫిబ్రవరి 8, 2009న ఆంధ్రప్రదేశ్ గవర్నర్ నారాయణదత్ తివారీ  ప్రారంభించాడు.

మరణం
కుందా సత్యనారాయణ అనారోగ్య సమస్యలతో బాధపడుతూ హైదరాబాద్‌లోని తన స్వగృహంలో 13 జనవరి 2021న మరణించాడు. ఆయనకు భార్య హైమావతి, కుమారులు శ్రీనివాస్, ప్రతాప్, కుమార్తె సూర్యకుమారి ఉన్నారు.

మూలాలు